“In Suid-Afrika is ongelykheid nie net onder die hoogste ter wêreld nie, dit is ook die gevaarlikste foutlyn wat ons toekomstige stabiliteit bedreig.”
Ek het dié week hieraan gedink toe ek deur die Vrystaat gereis het: Die een spierwit dorp ná die ander met ’n township (baie plattelanders praat nog van die “lokasie”) en ’n plakkerskamp ’n ent weg, gewoonlik aan die ander kant van die nasionale pad of die spoorlyn.
Alle stede en dorpe moet dit doen, maar kom ons neem Kaapstad hier as ’n voorbeeld. Die staat wil uiteindelik die 2,5 vierkante kilometer waarop die Pollsmoor­gevangenis gebou is, verkoop, want dié plek is in ’n baie swak toestand. Dit is strategies tussen Tokai en die M3 geleë.